NY OG UTSATT HJEMMEEKSAMEN I SAMFUNNSVITENSKAPELIGE EMNER, DELEMNE 4 A, 4 B OG 4C

KULL 2001/3


Hjemmeeksamen i Samfunnsvitenskapelige emner;

Delemne 4A: Psykologi og Pedagogikk

Delemne 4B: Kommunikasjon, samhandling og konfliktløsning,

Delemne 4C: Sosiaologi og sosialantropologi

For kull 2000/3 Utsatt/ny eksamen 16.06.-20.06, innlevering 20.06.03 innen kl. 15.00.

Hjemmeeksamen består av en individuell, skriftlig besvarelse.

· Den skriftlige besvarelsen utgjør en selvstendig drøfting

av en situasjonsbeskrivelse

· Omfang: 3000-6000 ord.

Den skriftlige besvarelsen blir bedømt etter følgende kriterier:
At kandidaten dokumenterer faglig forståelse av situasjonsbeskrivelsen ut fra pensum i delemnene 4A, 4B og 4C

At kandidaten viser evne til å avgrense situasjonsbeskrivelsen og begrunne de valg som blir foretatt, og at avgrensningen har et sykepleiefokus.

At kandidaten anvender kunnskap fra alle delområdene i besvarelsen.

At kandidaten foretar en drøfting ut fra relevant teori i delemnene 4A, 4B og 4C

At kandidaten viser selvstendig tenkning i forhold til situasjonsbeskrivelsen.

At oppgaven har en logisk sammenhengende fremstilling.

At fagstoffet i all vesentlighet framstilles med kandidatens egne formuleringer.

At retningslinjer for skriftlige arbeider er fulgt, se Retningslinjer for skriftlige arbeider for Høgskolen i Østfold, avdeling for helsefag. Godkjent i avdelingsstyret 07.02.00, se Semesterkatalogen Høst2002-vår 2003.

Besvarelser som er helt eller delvis identiske vil ikke bli godkjent.

Veiledning: Det gis ikke veiledning.

Sensur: Besvarelsen vurderes ut fra en gradert karakterskala.

Situasjonsbeskrivelse
Denne situasjonsbeskrivelsen dreier seg om familien Martinsen. Familien Martinsen  består av mor Kari, far Åge og deres to barn Jens og Janne. Jens er 11 år og går i 6 klasse, og Janne er 7 år og går i 2. klasse.

Begge foreldrene har heltidsarbeid. De er avhengig av at begge er i arbeid for å kunne klare sine økonomiske forpliktelser. I tillegg har mor plager med angst og depresjon og har lite overskudd i hverdagen. Hun røyker mye. Far jobber mye og er ofte sent hjemme. Han deler på oppgavene hjemme så mye han kan, og han forsøker å avlaste mor når det er mulig.

Jens har hatt astma i lengre tid. Han bruker medisiner for det, og dette har ført til store forandringer i hans hverdag. Jens har også en del skolefravær pga. astmasplagene, noe som har ført til at han ikke klarer å følge med i timene. I tillegg har det blitt mindre samvær med kameratene.

I den siste tiden har Jens vært veldig bekymret. Det har dette skoleåret vært en del undervisning på skolen om røyking og  hvilke helseskader dette medfører. Han har flere ganger tidligere bedt mor om å slutte å røyke, men har ikke nådd frem.

Sykepleierne ved helsestasjonen tar opp situasjonen med Jens på et avdelingsmøte. Lederen sier ;

” Å få en kronisk sykdom som astma kan oppleves som en trussel mot  selvoppfatning og selvbilde. Dersom Jens ikke vokser det av seg må han forberedes til et liv med kronisk sykdom og de konsekvenser dette kan få. At moren hans røyker gjør nok situasjonen vanskeligere for Jens.

Hennes valg om å røyke, selv om det har ugunstig virkning  på helsen, er noe hun må ta ansvar for. Hun er tross alt ansvarlig for sine egne handlinger.”

Ikke alle er enig i alt lederen sier, men de sier ikke noe.

Sykepleier Kristin får ansvaret for å følge opp Jens videre. Jens og hans foreldre har en avtale med skolehelsetjenesten neste uke. Dessuten  planlegges det et fellesmøte for foreldre og elever med fokus på barn og astma, og møtet  skal holdes i skolen.

1. Nevn de mest relevante av Jens’ risikofaktorer, og beskriv disse ut fra delemnene 4ABC

2. 

a.  Velg en aktuell problemstilling

b. Gjør rede for problemstillingen ut fra delemnene 4A, B og C.

c. Gjør rede for hva sykepleierekan bidra med for at Jens skal kunne

kunne mestre  sin  situasjon bedre, og begrunn dette ut fra pedagogikk.

Sensurfall 11. juli 2003

Lykke til!

